Meddelelse til importører i Det Europæiske Fællesskab af kontrollerede stoffer, som nedbryder ozonlaget, vedrørende Rådets forordning (EF) nr. 3093/94

(1999/C 208/07)

Denne meddelelse henvender sig til virksomheder, som har til hensigt at indføre følgende stoffer til Den Europæiske Union i 2000 fra kilder uden for Fællesskabet:

Gruppe I CFC 11, 12, 113, 114 og 115,

Gruppe II andre fuldt halogenerede CFC'er

Gruppe III halon 1211, 1301 og 2402

Gruppe IV tetrachlormethan

Gruppe V 1,1,1-trichlorethan

Gruppe VI methylbromid

Gruppe VII hydrobromfluorcarboner

Gruppe VIII hydrochlorfluorcarboner.

I artikel 7 i Rådets forordning (EF) nr. 3093/94 af 15. december 1994 om stoffer, der nedbryder ozonlaget(1), pålægges der kvantitative restriktioner for import af stoffer opført under gruppe I til VIII i bilag I til denne meddelelse(2). I bilag I til forordning (EF) nr. 3093/94 er det angivet, hvilke stoffer der skal kontrolleres, og i bilag II angives de importmængder, der er tilladt for grupperne I til VII.

Mængden af methylbromid, gruppe VI, er baseret på 75 % af den mængde, der i basisåret 1991 blev importeret af primære importører(3) og produceret i Det Europæiske Fællesskab.

Mængden af HCFC'er, dvs. kontrollerede stoffer i gruppe VIII, som producenter og importører kan markedsføre og/eller anvende til eget forbrug inden for Fællesskabet, beregnes i henhold til artikel 4, stk. 8, i forordning (EF) nr. 3093/94. I henhold til denne artikel skal Kommissionen efter proceduren i artikel 16 tildele hver producent eller importør en kvote, når den samlede mængde, som producenterne eller importørerne har markedsført eller selv har anvendt, når op på 80 % af den totale EU-kvote, eller senest den 1. januar 2000, alt efter hvilken dato der ligger først.

Virksomheder, som importerer HCFC'er kan inddeles i tre kategorier:

1) Importører, som ønsker at markedsføre HCFC'er i EU, og som hverken producerer HCFC'er eller ønsker at sælge HCFC'er til producenter i EU.

2) Importører, som ikke producerer HCFC'er, og som sælger HCFC'er til EU-producenter.

3) EU-producenter, som selv importerer yderligere HCFC'er med henblik på markedsføring i EU.

Virksomheder i kategori 1 opfordres til at ansøge om tildeling af en importkvote. Hvis en importør både tilhører kategori 1 og 2, skal han tydeligt angive de mængder, som han har til hensigt at importere, men som ikke er bestemt til EU-producenter. Med en kommissionsbeslutning tildeler Kommissionen markedsføringskvoter for 2000 til HCFC-producenter inden for EU. De mængder, som importeres af virksomheder i kategori 2 og 3, indgår i producentens markedsføringskvoter.

Der kræves stadig importtilladelse for mængder, som importeres af virksomheder i kategori 2 og 3, og der skal ansøges om tilladelser i løbet af 2000. Disse mængder sammenholdes med de individuelle markedføringstilladelser for 2000, som Kommissionen tildeler producenterne. Den totale mængde HCFC'er, som må markedsføres i EU, beregnet efter proceduren i artikel 4, stk. 8, i forordningen, er 8079 ONP-tons, hvoraf omkring 4 % er til rådighed for importører i kategori 1.

I forordningen er mængderne målt i ONP-tons, hvilket afspejler stoffets ozonnedbrydende potentiale(4).

De mængder af hver gruppe kontrollerede stoffer, som kan importeres i 2000 enten i ren tilstand eller i en blanding, fremgår af det følgende:

>TABELPOSITION>

Gruppe VI (methylbromid): Den mængde methylbromid, der kan importeres i 2000 i ren form eller i en blanding, er på 5870 ONP-tons.

Gruppe VIII (HCFC): Den mængde hydrochlorfluorcarboner i ren form eller i en blanding, der i 2000 kan markedsføres på det europæiske marked af producenter eller imprtører, er på 8079 ONP-tons.

På grundlag af Kommissionens beslutning i medfør af forordningens artikel 16 vil yderligere mængder kunne tillades for følgende importkategorier:

a) Anvendelse som udgangsmateriale: et kontrolleret stof, som omdannes i en roces, hvori dets oprindelige sammensætning ændres fuldstændig.

b) Anvendelse som processtof: kontrollerede stoffer, som anvendes som kemiske processtoffer i bestående anlæg, og hvorfra emissionen er ubetydelig.

c) Genvundne stoffer: kontrollerede stoffer, som har været anvendt i og er genvundet fra maskiner eller udstyr, og som vil blive regenereret eller destrueret i Fællesskabet.

d) Recirkulerede stoffer: kontrollerede stoffer, som er genvundet, og som derefter har været igennem en grundlæggende rensningsproces, såsom filtrering og tørring.

e) Regenererede stoffer: kontrollerede stoffer, som er genvundet fra maskiner eller udstyr, og som er blevet genbehandlet og oparbejdet ved filtrering, tørring, destillation og kemisk behandling med henblik på at bringe stoffet tilbage til en bestemt standardydeevne.

f) Destruktion: kontrollerede stoffer, som skal destrueres ved en teknologi godkendt af parterne i Montréal-protokollen, og som resulterer i en permanent omdannelse eller nedbrydning af hele eller en væsentlig del af stoffet.

g) Karantæne: kontrollerede stoffer, som skal anvendes til karantæneformål som defineret af parterne i Montréal-protokollen.

h) Preshipment: kontrollerede stoffer, som skal anvendes til "preshipment"-formål som defineret af parterne i Montréal-protokollen.

i) Producentoverførsler: kontrollerede stoffer, som er produceret i et ikke-EU-land på en EU-producents vegne i overensstemmelse med artikel 3, stk. 12, i forordning (EF) nr. 3093/94. Kun EU-producenter kan importere varer af denne kategorie.

j) Væsentlige anvendelser: kontrollerede stoffer, som vil blive anvendt til formål, der opfattes som væsentlige i overensstemmelse med de kriterier, der er opstillet i beslutning IV/25 blandt parterne i Montréal-protokollen og godkendt af Kommissionen i medfør af forordningens artikel 16. Der er offentliggjort en separat meddelelse om væsentlige anvendelser. Virksomheder, som ønsker at importere kontrollerede stoffer til væsentlige anvendelser, bør ansøge om tilladelse hertil på en formular, som medfølger nævnte meddelelse.

Virksomheder, som ønsker at komme i betragtning ved Kommissionens tildeling af importkvoter for tolvmånedersperioden fra 1. januar 2000 til 31. december 2000, skal ansøge Kommissionen om en importkvote på et eksemplar af den formular, som findes i bilag II til denne meddelelse.

Kommissionen anmoder virksomheder, som ønsker at ansøge om en kvote, om inden en måned efter offentliggørelsen af denne meddelelse at sende erklæringen i bilag II til: Dörthe Ohm Europa-Kommissionen

Generaldirektorat XI

Miljø, Nuklear Sikkerhed og Civilbeskyttelse

Afdeling D.3

Rue de la Loi/Wetstraat 200 B - 1049 Bruxelles/Brussel.

Nærmere oplysninger kan fås på ovenstående adresse, tlf. (32-2) 296 36 92 eller fax (32-2) 296 95 54.

En kopi af ansøgningen skal også indsendes til medlemsstatens kompetente myndighed (jfr. bilag III).

Når ansøgningerne er modtaget, vil de blive gennemgået af Europa-Kommissionen, og der vil blive opstillet kvoter for hver enkelt importør i samråd med artikel 16-forvaltningsudvalget. Alle ansøgere vil skriftligt blive underrettet om deres kvote. I overensstemmelse med forordningens artikel 6 kan virksomheder kun importere kontrollerede stoffer, hvis de er i besiddelse af en importtilladelse udstedt af Kommissionen.

I løbet af 2000 skal virksomheder, som har fået tildelt en kvote, ansøge Kommissionen om en importtilladelse for hver enkelt forsendelse af kontrollerede stoffer under anvendelse af ansøgningsskemaer, som vil blive tilsendt virksomhederne, når de modtager deres kvote. Forudsat at Kommissionens tjenestegrene finder, at ansøgningen stemmer overens med den tildelte kvote, vil importtilladelsen derefter blive udstedt. Kommissionen forbeholder sig ret til at tilbageholde en importtilladelse i tilfælde, hvor den ikke er overbevist om, at de stoffer, der skal indføres, er som beskrevet eller vil blive anvendt til det godkendte formål.

Importører af eventuelle genvundne eller regenererede stoffer skal med hver ansøgning om importtilladelse indsende yderligere oplysninger om stoffets kilde og bestemmelse samt den proces, der skal foretages. Der vil også kunne forlanges en analyseattest.

(1) EFT L 333 af 22.12.1994, s. 1.

(2) Kontrollerede stoffer eller blandinger, som importeres i andre forarbejdede produkter end beholdere, der benyttes til transport eller oplagring af stoffet, er ikke omfattet af denne meddelelse.

(3) Primære importører af methylbromid er de importører, som i 1991 indkøbte methylbromid direkte fra producenter uden for Den Europæiske Union.

(4) For blandinger: kun mængden af de kontrollerede stoffer i blandingen bør medtages i ONP-mængden. 1,1,1-trichlorethan markedsføres altid med stabilisatorer. Importører bør hos deres leverandør få oplyst det procentvise indhold af stabilisatorer, som skal fratrækkes før beregningen af tallet i ONP-tons.

BILAG I

Stoffer, der er omfattet af forordningen

>TABELPOSITION>

BILAG II

>PIC FILE= "C_1999208DA.000902.EPS">

>PIC FILE= "C_1999208DA.000903.EPS">

ALLEGATO III//ANEXO III//ANEXO III//ANNEX III//ANNEXE III//ANHANG III//BIJLAGE III//BILAG III//BILAGA III//LIITE III//ΠΑΡΑΡΤΗΜΑ III

AUSTRIA

Mr Paul Krajnik Ministry of the Environment

Chemical Department

Stubenbastei 5 A - 1010 Wien

BELGIUM

Mrs Lutgarde Coppens Ministère de la Santé Publique et de l'Environnement

Département de l'Environnement

19, Boulevard Pacheco - bte 7 B - 1010 Brussels

DENMARK

Mr Henri Heron Miljøstyrelsen Strandgade 29 DK - 1401 Copenhagen K

FINLAND

Mrs Eliisa Irpola Finnish Environment Institute Kesäkatu 6 FIN - 00121 Helsinki

FRANCE

Mrs Laurence Musset Ministère de l'Environnement

DRPR/BSPC

20, Avenue de Ségur F - 75302 Paris 07 SP

GERMANY

Mr Heinrich W. Kraus Federal Ministry for the Environment

Dept. JG 115

Bernkasteler Straße 8 D - 53175 Bonn

GREECE

Mrs Elpida Politis Ministry for the Environment, Physical Planning and Public Works

International Activities and EEC Department

17 Ameliedos Street GR - 11523 Athens

IRELAND

Ms Nuala McLoughlin Department of the Environment

Environment International

Custom House IRL - Dublin 1

ITALY

Mrs Giuliana Gasparrini Ministry of Environment

Atmospheric Pollution Department

Via Ferratella in Laterano, 33 I - 00184 Roma

LUXEMBOURG

Mr Theo Weber Administration de l'Environnement 1, Rue Bender L - 1229 Luxembourg

PORTUGAL

Ms Cristina Vaz Nunes Ministério do Ambiente

Instituto de Meteorologia

Rua C ao Aeroporto de Lisboa P - 1700 Lisboa

SPAIN

Mr Ángel Rascón Ministerio de Medio Ambiente

DG de Calidad y Evaluación Ambiental

Pza. San Juan de la Cruz s/n

4a Planta - Despacho 4.60

E - 28071 Madrid

SWEDEN

Ms Maria Ujfalusi Swedish Environmental Protection Agency

Naturvårdsverket

Blekholmsterassen 36 S - 106 48 Stockholm

NEDERLAND

Dr. Joop A. van Haasteren Ministerie van Volkshuisvesting, Ruimtelijke Ordening en Milieubeheer Postbus 30945 Rijnstraat 8 2500 GX Den Haag Nederland

UNITED KINGDOM

Mrs Maria Nolan Department of the Environment, Transport and Regions

Global Atmosphere Division

3rd floor - zone 3/C2

Ashdown House

123, Victoria Street

UK - SW1E 6DE London